Hyvät katsojat! Maailma käy tällä hetkellä sotaa -
näkymätöntä vihollista vastaan.
Tämä vihollinen on pienempi kuin pienin pölyhiukkanen.
Se voidaan nähdä vain elektronimikroskoopilla.
Silti se on muutamassa viikossa laittanut koko maailman polvilleen.
Kirjaimellisesti. Kaikki näyttää pysähtyvän.
Liikenne, matkustus.
Hotellit ovat autioina.
Talous romahtaa. Ihmisiä sairastuu.
Mikä kumma tämä vihollinen on?
Siihen on tutustuttu kerran aikaisemmin vuonna 2003.
Tämän koronaviruksen nimi oli alun perin sars-koronavirus-2, -
joka kertoo, että se on sarsin jälkeen seuraava sarsin muunnelma.
Se on hyvin samanlainen kuin sars.
Sen erottaa sarsista vain noin 380 koodikirjainta.
Se pysyy yllättäen vakaana.
Seuranta-aikana on tapahtunut vain 8 koodikirjaimen muutoksia.
Se on oikeastaan sars, joka poikkeaa aiemmasta 1-2 %.
Kyseessä on koronavirus.
Koronavirukset ovat varsin tavallisia. Viimeksi sanoin, -
että sitä on joka paikassa, vesistöt täynnä.
Sitä on 4 eri lajia. Se ei häviä mihinkään, vaan pysyy ikuisesti.
Se aiheuttaa yleensä lievää flunssaa tai nuhakuumetta.
Tämä virus on kuitenkin aivan toista maata.
Sitä vastaan pitäisi käydä sotimaan -
eikä kuten nyt monissa paikoissa, heitettäisi pyyhettä kehään, -
nostettaisi käsiä pystyyn ja antauduttaisi.
Miksi sanon näin? Virus on erittäin vaarallinen.
Se on tappanut jo 20 kertaa enemmän ihmisiä kuin sars.
Siitä pitää päästä eroon.
Ei voi ajatella, että sen sallittaisiin jäädä tänne pysyvästi.
Tämä on erittäin tärkeä valinta. Suomikin on tienhaarassa.
Meidän pitää valita, lähdemmekö taisteluun tätä vihollista vastaan, -
tutkimme, tutustumme ja tiedämme, miten se hävitetään.
Vai heilutammeko valkoista lippua ja annamme sen jyrätä ylitsemme -
varsin ikävin seurauksin. Tästä on kysymys.
Olemme siis juuri nyt tienhaarassa. Pitää aivan lähipäivinä päättää, -
kumpi tie valitaan. Taistelu eli viruksen tuho? Vai antautuminen?
Taistelun tien valinta on perusteltua, -
koska sarsista päästiin eroon taistelemalla.
Miksi tästä ei päästäisi? Se on hyvä kysymys.
Usein hallitukset ympäri maailmaa sanovat, kuten meilläkin, -
että me teemme niin kuin asiantuntijat sanovat.
Koska tästä viruksesta tiedetään kovin vähän rehellisesti sanoen, -
niin asiantuntijat eri maissa ovat antaneet -
aika paljon toisistaan poikkeavia ohjeita.
Yleensä luullaan, että kaikki asiantuntijat, -
valkotakkiset viisaannäköiset miehet ovat yhtä mieltä. On konsensus.
Näinhän ei ole. Yleensä tieteestä ollaan sitä mieltä, -
että se on hyvä ja harrastamisen arvoista, -
mutta siihen se yksimielisyys sitten loppuikin.
Voi olla siis aika sattumanvaraista, mikä tie valitaan.
Se on muutamasta henkilöstä kiinni.
Korostan sitä, ja tämä kuulostaa kriittiseltä, -
mutta jokainen voi itse havaita, -
että melkein kaikissa maissa asiantuntijat ehdottavat -
aika paljon erilaisia ratkaisuja.
No, miten ongelma ratkaistaan? Minusta tulisi kääntyä -
parhaan, kokeneimman asiantuntija- elimen puoleen.
Se on Maailman terveysjärjestö (WHO).
Siellä on osaaminen, vanhat konkarit, taitavat asiantuntijat, -
jotka ovat ennenkin isoja epidemioita pysäyttäneet, -
esim. ebolaepidemian. Sieltä pitäisi kysyä ohjeet, -
ja noudattaa ohjeita, jotka sieltä tulevat.
Muuten jokainen puuhaa omien miel- tymystensä ja käsitystensä mukaan.
Tässä vihollinen pitää tuntea tosi hyvin. Ei ole kyse flunssasta.
Sars tarkoittaa äkillistä, akuuttia hengitystieoireyhtymää.
Siis ei ole flunssa, vaan tämä lyö suoraan hengitysteihin.
Se näkyy jo ensioireista. Ne eivät ole vuotavaa nenää, -
vaan kuivaa yskää. Se on mielenkiintoinen asia, -
koska tämän sanotaan tarttuvan pisaratartuntana.
Eipä kuivassa yskässä juuri ole pisaratartuntavaaraa, -
kuten influenssassa, joka on ihan eri tauti.
Tähän ei pidä suhtautua kuin vuotuiseen influenssaepidemiaan!
Kysymys on jostakin aivan muusta!
Tämä on Maailman terveysjärjestössä huomioitu ja ihmettelen kovasti, -
että sen ohjeita ei noudateta, -
vaan joka maassa eri asiantuntijat puuhastelevat omiaan.
Tästä ei hyvää seuraa.
Kyseessä on siis vaarallinen ja tappava virus.
Se on hyvin hankala kaikille ihmisille.
Nyt sanotaan sen iskevän vain varttuneisiin ja monisairaisiin, -
mutta ei se ole totta. Kyllä se lyö nuorempiin ihmisiin myös.
Ei voi ajatella, että tämä on nuorille ja lapsille ihan vaaraton.
Vain vanhat kuolevat. Ei se ihan niin mene.
Ihmettelen näitä kannanottoja, koska virus on virus.
Jos se aiheuttaa viruskeuhko- kuumeen, niin se on ikävää, -
koska lääkkeitä ei ole.
Kotimainen koronaepidemia on siis juuri nyt tienhaarassa, -
ja päätökset pitäisi tehdä nopeasti. Kohta selviää, miksi.
Kysymys on yksinkertaisesti siitä, -
että jos nostamme kädet ylös, valitsemme silloin Suomessa -
jopa 3-3,5 miljoonan sairastuneen suomalaisen tien.
Hyväksymme sen, että ulkona- liikkumiskielto vähän jarruttaa sitä, -
mutta jollain aikavälillä 3 miljoonaa suomalaista sairastaa sen.
Jos kuolleisuus on noin 3 %, kuten näyttäisi olevan, -
sitäkään ei tiedetä varmasti, mitä se on, -
niin se tarkoittaa 70 000 kuollutta pahimmassa skenaariossa.
Tätä tietä minä en valitsisi. Se on nyt valittu Suomessa ja Ruotsissa -
mikä on erittäin harmillista.
Mielestäni pitäisi nyt pontevasti ryhtyä nujertamaan tätä virusta -
ja pyrkiä samaan tulokseen kuin sarsin kanssa.
Ei oteta riskiä 70 000 kuolleesta -
ja 1,5 vuoden karmeasta talouskatastrofista, -
vaan taistellaan. Sarskin saatiin pois. Miksei tätä saataisi?
Oleellista tässä on, että ratkaisu on tehtävä viivyttelemättä.
Sanoin, että pitäisi noudattaa Maailman terveysjärjestön ohjeita.
Totta kai! Siellä on se paras asiantuntemus.
Maailman terveysjärjestön pääjohtaja totesi jo 11.3. näin.
Hän sanoi näin, ja tämä on hyvin kiteytetty: -
"Kyseessä on ensimmäinen korona- viruksen aiheuttama pandemia.
Ei ennen ole koskaan koettu pandemiaa, jota voidaan hallita."
Tämä on siis pandemia, jota voidaan hallita.
Pääjohtaja alleviivaa: "Olemme päivittäin kehottaneet -
jäsenmaita ryhtymään nopeasti aggressiivisiin toimenpiteisiin."
Päivittäin kehotettu ryhtymään heti aggressiivisiin toimenpiteisiin.
"Olemme soittaneet hälytyskelloja kuuluvasti ja selkeästi."
Hän toteaa hieman ehkä harmistuneena: -
"Nykyistä voimakkaammin ja selkeämmin emme pysty toistuvasti -
viestittämään maailmalle, että kaikki maat pystyvät vielä -
kääntämään tämän pandemian suunnan, -
jos valtiot vain etsisivät mahdollisia tartunnan saaneita, -
testaisivat, hoitaisivat, eristäisivät, -
etsisivät tartunnalle altistuneet ja laittaisivat terveydenhuollon -
työntekijät työskentelemään tämän päämäärän eteen."
Mentäisiin etulinjan poteroihin sen sijaan, -
että ollaan joukkosidontapaikalla/ kenttäsairaalassa hoitamassa -
vammautuneita, ja annetaan vihollisen tulittaa.
Tämä on linjan valinta - joko antautuminen tai taistelu.
WHO suosittelee taistelua.
Nyt on Suomessa viimeinen hetki päättää, -
valitaanko kuoleman vai elämän strategia.
Juuri tämän takia mielelläni puhun juuri tänään 24.3., -
koska on kiire. Viime sunnuntaina 22.3. -
pääministeri Sanna Marin sanoi: -
"Emme pysty pysäyttämään tautia emmekä pyri siihen, -
koska se on mahdotonta." Pääministeri sanoo -
jotakin täysin vastakkaista sille, mitä WHO:n pääjohtaja sanoi!
Pääministeri tietysti siteeraa sitä, -
mitä hän on kuullut asiantuntijoilta. En moiti häntä, -
vaan ihmettelen asiantuntijoita, -
jotka laittavat nämä sanat pääministerin suuhun.
Pääministeri jatkoi sunnuntaina 22.3. edelleen näin: -
"Pyrimme hillitsemään taudin etenemistä, -
huolehtimaan terveydenhuollon kantokyvystä kaikissa tilanteissa -
ja suojaamaan riskiryhmät." Tämähän kuulostaa kovin hyvältä, -
mutta siinä ylläpidetään terveydenhuollon kantokykyä siten, -
että voidaan hoitaa 300 000 potilassairaanhoitojaksoa, -
70 000 tehohoitojaksoa seuraavan 1,5-2 vuoden aikana.
Mitä se maksaa? Vähintään miljardi euroa.
Onko tämä järkevä tie?
Puhutaan, että näin huolehditaan ja suojataan riskiryhmät.
Siinä käy päinvastoin. Riskiryhmät ovat nyt karanteenissa.
Jos litistämme pitkäksi ajaksi kurvin, -
ei tule äkillistä tehohoidon tarvehuippua, -
joka olisi Italian ja Espanjan kaltainen katastrofi.
Eihän koko sitä aikaa voi pitää riskiryhmiä, -
vanhoja/monisairaita karanteenissa. Se loppuu eräänä päivänä.
Jos tauti leviää ja 3 miljoonaa suomalaista sairastaa sen -
1,5-2 vuoden aikana, niin riskiryhmäthän saavat heti tartunnan.
Tämä taktiikka on siis seuraavan 1-1,5 vuoden aikana tuhoisa -
vanhusväestölle ja riskiryhmille. Tämä pitäisi ymmärtää.
Ei tämä ole ollenkaan vaikeaa ymmärtää.
No, pääjohtaja Tedros Adhanom Ghebreyesus on -
erittäin kova vanha sotaratsu ja hyvä asiantuntija.
Hän sanoi 20.3. näin.
Hän on myös optimisti ja omaa Suomesta puuttuvaa taistelunhalua.
Hän sanoi: "Meillä on tietenkin tänään hyviä uutisia."
Tänään tarkoittaa 20.3.2020.
Ja mitä ne hyvät uutiset olivat?
Pääjohtaja sanoi: "Eilen Kiinan Wuhanista ei raportoitu -
yhtään uutta tapausta." Ei yhtään uutta tapausta.
Tämä on ensimmäinen kerta epidemian alkamisen jälkeen, -
kun Kiinassa ei raportoitu yhtään uutta tapausta.
Pääjohtaja jatkoi: "Wuhan antaa muulle maailmalle toivoa, -
että vaikeinkin mahdollinen tilanne on mahdollista voittaa."
Vaikeinkin mahdollinen tilanne on mahdollista voittaa, -
jos ryhdytään toimiin. Totta kai. Näinhän Sarskin voitettiin.
Tietysti hän on myös varovainen ja realisti.
Hän toteaa: "On tietysti syytä olla varovainen. -
Tilanne voi kääntyä voitoksi. Millä perusteella? -
Sillä, että viruksen torjuneiden kaupunkien ja maiden kokemus -
antaa toivoa ja rohkeutta muulle maailmalle."
Tämä on oikeaa kokeneen asiantuntijan puhetta, -
josta meidänkin pitäisi ottaa oppia.
Sen sijaan olen kuullut joidenkin asiantuntijoiden sanovan, -
että he eivät ymmärrä WHO:n kantaa. Hämmästyttävää.
WHO:n tohtori Michael Ryan totesi pääjohtajan lausunnosta näin: -
"Mielestäni pääjohtajan viesti on toivon viesti, -
jonka mukaan virus voidaan hävittää ja voimme murtaa tartuntaketjut."
Se on mahdollista, jos kääritään hihat ja ryhdytään töihin.
Tohtori Ryan jatkaa näin: "Tämä vaatii suurta ponnistusta -
ja kokon väestön osallistumista siihen ponnistukseen. -
Se on suoritettava toimenpiteitä yhteen sovittamalla. -
Se edellyttää samaan tavoitteeseen tähtäämistä yhteistyössä -
ja kaikkien yhteisöjen aktiivista osallistumista. -
Se vaatii tarviketoimitusten sujumista, -
sitoutumista ja näin toimimalla virus voidaan hävittää", -
sanoo WHO:n asiantuntija tohtori Michael Ryan.
Hän jatkaa näin: "Tällä perusteella arvelen, -
että Kiinasta saatiin toivon viesti monille [...] maille, -
joissa tartuntoja on vielä vähemmän -
ja mahdollisuus tämän viruksen hävittämiseen on yhä olemassa."
Ryan jatkaa edelleen: "Olemme nähneet tuhon, -
jonka tämä virus saa aikaan, -
mutta olemme myös nähneet, että epidemia voidaan torjua. -
Mutta siihen menee aikaa. On ponnisteltava. -
On oltava solidaarisia, ja toimenpiteet on sovitettava yhteen -
sekä yhteisöjen että valtioiden tasolla kuin myös kansainvälisesti.
Näin tavoite voidaan saavuttaa", toteaa tohtori Ryan.
Nyt on kiire. Tauti leviää todella vauhdilla maailmanlaajuisesti.
Nimittäin yhdessä viikossa maailmassa tapaukset lisääntyivät -
(vkosta 11 vkoon 12) 150 000 tapauksesta -
300 000:een. Tämä on tavattoman nopeaa lisääntymistä!
Se edellyttää todella nopeita toimia.
No, Suomessa nyt ei ole kaikki mennyt oikein hyvin.
Mielestäni suomalaiset asiantuntijat epäonnistuivat, -
koska WHO:ta ei kuultu.
Tämä on aika hämmästyttävää. Maailman parasta ja kokeneinta -
asiantuntijainstanssia ei kuultu, kuin heitä olisi olemassakaan.
Ajateltiin asiantuntemuksen olevan täällä meillä -
muutaman henkilön hallinnassa. Tämä ei hyvältä näytä.
Tämä johti siihen, että meillä toimittiin 2-3 vkoa liian myöhään.
Pahimmat virheemme olivat päästää epidemia-alueelta palanneita -
levittämään tautia sekä testauksen laiminlyönti.
Tänään luin lehdistä, että oli tarkkailua lentoasemalla.
Ulkomailta epidemia-alueilta tulevien pitäisi mennä -
suoraan karanteenin. Sieltä mentiin ilman suojia Alepaan ja junaan.
Tällaista kurittomuutta esiintyy, kunnes väestö todella tajuaa, -
että on kyse erittäin vaarallisesta tappavasta taudista.
Itsekäs käytös saattaa monet hyvin suureen vaaraan.
Suomessa testattuja tapauksia 22.3. oli 700, -
mutta ne ovat ne testatut.
Todellisuudessa tapauksia voi olla -
14 000-21 000. Siltä se vähän näyttää. Se lienee todellinen luku.
Koska testauksia ei ole tehty, ei tiedetä, paljonko niitä on.
Kun testauksia ei tehdä, niin ollaan aika sokkona.
Nyt olemme siis valinnan edessä, ja valinta pitää tehdä heti.
Valitsemmeko tien, missä lyödään 20 miljardia talouden tukitoimia -
ja lisäksi menee vähintään miljardeja -
sairaiden hoitoon ja tehohoitoon?
Jos tilanne ei rauhoitu, -
kun epidemian huippua odotetaan toukokuulle, -
syyskuussa pitää tehdä taas samanlainen paketti.
Vaihtoehtona on taistelu.
Muutama miljoona testaukseen ja tappelu virusta vastaan -
päämääränä hävittää se ja pysäyttää epidemia.
WHO:n pääjohtaja totesi aika sattuvasti tilanteesta näin.
Hän sanoi: "Palomies ei sammuta tulta silmät sidottuina. -
Epidemiaa on mahdotonta torjua, jos ei tiedetä, kuka sairastaa."
Tämä on ihan itsestään selvä. Viisasta puhetta WHO:n pääjohtajalta.
Mitä Suomessa siis pitäisi tehdä?
Suomessa epidemian leviämistä on ehdottomasti rajoitettava heti!
On otettava käyttöön heti tehokas ja toimiva testausstrategia.
Italia on varoittava esimerkki siitä, mitä tapahtuu, -
jos ei toimita heti.
Kiinalaiset asiantuntijatkin ovat kauhistelleet -
italialaisten saamattomuutta ja ihmisten välinpitämättömyyttä.
Tähän on Italiassa kuollut enemmän kuin Kiinassa.
Kiinassa on "hiukan" enemmän asukkaita kuin Italiassa.
Se on siis tavattoman huonosti hoidettu Italiassa.
Espanja on menossa ihan samaan tilanteeseen hurjalla vauhdilla.
Erikoista on, että tehohoitojaksot kestävät 2-3 vkoa Italiassa, -
Kiinassa paljon lyhyemmän ajan.
Nämä isot luvut pelottavat.
Vaarana on, että jopa 70 % italialaisista sairastuu, -
jos kovia otteita ei oteta käyttöön eli tätä torjuntataistelua.
On huomattava, että tässä puhutaan miljoonista.
Oireisen taudin saaneista 5-10 % joutuu sairaalahoitoon.
Sama on Suomessa. 10 % 3 miljoonasta (= 300 000) -
joutuu sairaalahoitoon, jos valitsemme antautumisen tien.
Mitä se maksaa? Sitä kannattaisi vähän miettiä.
Olisiko parempi panna ne rahat tähän testaukseen?
21.3. Italiassa kuoli lähes 800 ihmistä.
Eilen kuoli 600, mutta se voi johtua siitä, -
että eristys pikkasen puree. Kun eristys nostetaan, -
niin sama kehitys jatkuu, ja tauti siirtyy Etelä-Italiaan -
matkustusrajoituksista huolimatta. Tämä voi olla pieni hengähdystauko.
Italiasta kuuluu, että hoitohenkilöstö on täysin ylikuormittunut -
ja sairaalat ovat täynnä henkeään haukkovia sairaita.
Israelilaislääkäri Jerusalem Postin mukaan kirjoitti, -
että siellä ei enää yli 60-vuotiaita laiteta respiraattoriin, -
koska niitä ei ole. Tehdään siis priorisointia.
Kriteerinä on pisin elinajanodote, miten se sitten määritelläänkin.
Hänet pannaan respiraattoriin, ja muut saavat kuolla pois.
Tämä on täyskaaos. Espanjan tilanne on sama.
Kuolleita on niin paljon, että tarvitaan jäähalli ruumishuoneeksi, -
kun ei enää mihinkään mahdu. Italiassa armeijan autot vievät -
ruumiita Lombardiasta muualle Italiaan säilytykseen. Täyskaaos.
Mielenkiintoinen uutinen oli, -
että Venäjältä menee 100 asiantuntijaa, mm. virologeja, avuksi.
Samassa uutisessa luki, liekö totta vai ei, -
että sieltä tulisi jopa armeijan ajoneuvoja + henkilöstöä Italiaan -
pitämään italialaisia kurissa. Aika hurja väite.
Italian kauhukuvan toteutuminen meillä voidaan estää vain, -
jos taudin leviäminen pysäytetään. Muuten 3 miljoonaa sairastuu, -
300 000 sairaalahoitojaksoa seuraavan 1-2 vuoden aikana -
ja jopa 70 000 kuollutta. Nämä eivät ole mitään pieniä asioita.
Haluammeko valita näin? Mielestäni tähän ei pitäisi mennä.
Rokote ei mitenkään ehdi apuun. Kehittäminen vie pari vuotta, -
ennen kuin se on turvallinen/toimii. Se ei voi olla mikä tahansa.
Lääkkeen saamiseenkin voi mennä pari vuotta. Yleensä menee.
Nyt huhut ihmelääkkeestä, kuten klorokiinista, malarialääkkeestä, -
ovat täysin tuulesta temmattuja. USA:ssa kävi ikävästi, -
kun eräs pariskunta alkoi hoitaa sitä oma-aloitteisesti -
klorokiinilla ja lisäksi atsitro- mysiini-antibiootilla yhtä aikaa.
Yhdistelmä tappoi toisen näistä henkilöistä.
Ihan selvää puoskarointia ja turhan toivon herättämistä.
Ei katsetta nyt pidä rokotteisiin ja lääkkeisiin kiinnittää.
Ne ovat 2 vuoden päässä, ja sinä aikana katastrofi tapahtuu.
Ei niistä ole odotettavissa mitään apua.
Jos lähdemme 1,5-2 vuoden tielle litistämään tautihuippua, -
niin ei ihmisten sosiaalista eristämistä voi jatkaa 2 vuotta.
Emme voi panna vanhuksia/moni- sairaita karanteeniin 2 vuodeksi.
Täysin mahdoton ajatus. Tämä tie ei siis ole turvallinen ja hyvä.
Ainoa realistinen keino estää taudin leviämistä on -
eristää paikalliset tautiketjut ja -ryppäät heti välittömästi!
Tämä vaatii heti toimiin ryhtymistä.
Laaja testaus, huolellinen altistuneiden etsintä -
ja positiivisten eristäminen on ehdottoman välttämätöntä, -
jos epidemia halutaan pysäyttää. Tämä on WHO:n kanta!
No, Suomessa pääministeri tosiaan sanoi sunnuntaina 22.3., -
että tähän ei edes pyritä. Tämä on vaarallista puhetta.
Jos tämä tie valitaan, niin edessä on katastrofi.
Hoitoresursseja ei ole tarpeeksi. Ei ollut Italiassa eikä meilläkään.
Ei ole tarvikkeita, vaikka nyt avattiin varmuusvarasto, -
niin ei sekään ole loputon. Eikä ole henkilökuntaa. Se sairastaa.
HUS:ssa on 40 sairastunut ja saman verran karanteenissa.
Ei tämä hyvältä näytä ollenkaan. Ja tämä on vasta alkua.
Epidemian huippu tätä vauhtia tullee touko-kesäkuussa.
Ei tästä eroon päästä. Tämän kanssa tapellaan ainakin jouluun asti.
Jos silloin päästään, niin hyvä, mutta ehkä tämä vie 1,5-2 vuotta.
Nyt täytyisi ymmärtää, että testaus on se, -
mutta se on tietysti vain yksi osa taudin pysäyttämisen strategiaa.
Tautitapausten nopea havaitseminen ja eristäminen, -
erittäin huolellinen altistuneiden etsiminen ja eristäminen 2 vkoksi -
sekä ihmisten valistaminen tämän järjestelmän tehokkuudesta.
Ihmiset pitää valistaa ymmärtämään, mistä on kysymys, -
niin kyllä ne sitten lähtevät yhteistyöhön.
Ilman valistusta käy kuten Roomassa missä sakotettiin 50 000 henkeä, -
jotka eivät totelleet viranomaisten määräyksiä varmaan pääosin siksi, -
että ne eivät ihan ymmärtäneet mistä on kyse.
Ei se sakottamalla eikä pakkotoimilla onnistu, -
vaan ihmisen pitää ymmärtää, että tauti tappaa, -
ja se pitää pysäyttää. Muuten seuraukset ovat kammottavat.
Jos testauksen ja taistelun tielle lähdetään, kuten minä suosittelen -
- tai en minä vaan WHO - mutta olen samaa mieltä kuin WHO, -
testausta tulee tarjota laajasti eikä pidä pihistellä kuten nyt!
Se satsaus on pieni raha verrattuna miljardeihin, -
mitkä menevät talousvahinkoihin.
Ei testiin pääsyä tule mitenkään rajoittaa.
Testausasemia "drive in" tulee perustaa sairaaloiden ulkopuolelle, -
jottei tauti leviä sairaala- henkilökuntaan ja potilaisiin.
Tietysti testaukseen on hyvä saada lääkärin suositus tai lähete.
Se on tietenkin selvä, -
ettei ihan huvin vuoksi drive in -jonoon mennä.
Jos epidemiassa lähdetään taistelun tielle, kuten pitäisi, -
niin koko väestö on avaintekijä. Se on tärkeää ymmärtää.
Tuloksia ei saada testaamalla vain tiettyjä ryhmiä, kuten nyt tehdään.
Kun riskiryhmien karanteeni päättyy -
ja ulkonaliikkumiskielto poistuu, -
riskiryhmät saavat jatkuvasti virusta koko väestöltä, -
jossa tauti etenee villisti.
No, sitten sanotaan, että ei tässä ehdi tehdä mitään.
Ei ole valmistauduttu. Kohta kerron Singaporesta, -
missä on valmistauduttu, joten tämä on laiminlyönti.
Ei voi valittaa sitä, että olisi pitänyt valmistautua.
Tämä olisi asianmukaisten tahojen tehtävä ilman muuta.
Tässä on ollut 3 kk aikaa varustautua testaukseen/suojavarusteisiin.
Ensimmäinen tautitapaus ilmoitettiin virallisesti 1.12.2019.
Voi olla, että oli jo 15.11. -
eli onhan tässä ollut yli 3 kk aikaa toimia, -
kun kerran tiedetään, että on sarsvirus.
Vaarallinen hengitystievirus, joka aiheuttaa viruskeuhkokummetta.
Kyllähän tämä pitäisi viranomaisten ymmärtää, -
että näihin pitää varustautua. Sarsin läpikäyneet maat -
osasivat heti ryhtyä oikeisiin toimiin hyvin tuloksin.
Meillä on nukuttu ja ajateltu, ettei se meille tule.
Vielä runsas kuukausi sitten asiantuntijat sanoivat niin.
Sanottiin, että Italian toimenpiteet ovat aivan ylimitoitettuja.
Se osoittaa aika huonoa asiantuntemusta.
Ikävä kyllä, näin on sanottava rehellisesti ja suoraan.
No, onko sitä testauskapasiteettia?
Nyt sanotaan, että sitä ei ole. Ei ole henkilökuntaa, -
laboratorioita, testauskittejä. Ei se ole totta.
Asiantuntijan kommentti H:gin Sanomissa 22.3. oli tämä.
Lainaan sitä tässä seuraavassa. Siinä todettiin, -
että yliopistot/tutkimuslaitokset voisivat auttaa testauksessa.
Asiantuntija sanoo näin Helsingin Sanomissa: -
"Pystyisimme melko helposti kaksin- kertaistamaan nykykapasiteettimme -
pelkästään Jyväskylän resursseilla."
Hän jatkaa näin: "Mikrobiologian professorina olen käyttänyt -
suuren osan etätyöviikkoa selvittääkseni, -
tarvitaanko yliopiston tyhjiä turvalaboratorioita, -
huipputeknologiaa ja osaavaa työvoimaa koronan taltuttamiseen.
Tämänkaltainen teknologia on vahvinta osaamisalaamme."
Siellä on siis tyhjät laboratoriot.
Hän sanoo hiukan ehkä sarkastisesti, tarkoitus tai ei, -
mutta hän sanoo näin: "Sain hyödyllisiä neuvoja THL:n -
sekä AVI:n asiantuntijoilta." Neuvoja mistä?
Neuvoja terveydenhuollon byrokratiasta!
Tämä asiantuntija selvitti myös, -
että sertifioituja koronatestikittejä on saatavilla -
jopa kotimaiselta valmistajalta. Niitä on siis saatavilla!
Hän jatkaa: "Pystyisimme melko helposti 2-kertaistamaan -
Suomen nykyisen kapasiteetin pelkästään Jyväskylän resursseilla.
Yliopiston johtokin reagoi myönteisesti siihen, että kantaisimme -
yhteiskuntavastuuta meitä ravistelevasta katastrofista."
Sama professori jatkaa: "Japani ja Etelä-Korea saivat koronan kuriin -
aggressiivisella testauksella." Huom! Aggressiivisella testauksella.
Kyseinen asiantuntija toteaa myös näin, -
että testauksen ylihinnoittelu vähentää yhteiskunnan testaushaluja.
Huom! Ylihinnoittelu! Rahako tässä ratkaisee?
Nämä ovat pikkupähkinöitä verrattuna siihen 20 miljardiin, -
mikä pannaan puoleksi vuodeksi bisneksen tukemiseen.
Asiantuntija toteaa myös terävästi näin: -
"Byrokratian hitaus estää uusien toimijoiden reagoimisen."
Tämä on kammottavaa luettavaa!
Mielenkiintoista on, että asiantuntija sen toteaa.
Tämä asiantuntija jatkaa näin erinomaisessa kirjoituksessaan: -
"[...] Keski-Suomessa on yhden hoitajan testaustulosten odotteluun -
mennyt 3 päivää, jonka ajan kaikkia samassa vuorossa työskennelleitä -
on pidetty karanteenissa." Ei testaustuloksiin saa 3 päivää mennä!
Se saadaan 5-6 tunnissa!
3 päivää turhaan pidettiin samassa työvuorossa kaikkia karanteenissa!
Eihän tällaisessa toiminnassa ole mitään järkeä!
Asiantuntija jatkaa, että vanhuksia pääasiassa hoitavan sairaalan -
johtaja kertoi, ettei flunssaisia hoitajia ole koronatestattu, -
koska näytteen ottajat eivät ehdi sairaalalle -
eikä sairaala saa itse ottaa näytteitä hoitajista. Byrokratiaa!
Asiantuntija sanoo hämmästyneensä kuultuaan palvelua myyvästä -
laboratoriosta, että testauskapasiteetti on riittävä, -
eikä uusille toimijoille ole tarvetta.
Jos kuitenkin on, asiantuntija pyytää tietoa noin 3 vkoa ennen -
odottamatonta tarvetta, että voisi ryhtyä tuplaamaan -
testauskapasiteettia pelkästään Jyväskylän resursseilla.
Hän toteaa viisaasti lopuksi, -
että yliopistojen/tutkimuslaitosten infrastruktuurit, -
jotka nyt tyhjinä keräävät pölyä, -
kannattaisi hyödyntää täysimääräisesti. Hän toteaa lopuksi, -
löytyykö valtioneuvostolta keinoja soveltaa poikkeuslakia -
Etelä-Korean mallin mukaisen tehok- kaan testausverkoston saamiseksi?
Kyseessä oli mikrobiologian professori, -
asiantuntija Helsingin Sanomissa.
"No, miksi testata ja eristää?" voisi joku kysyä.
Se käy helposti, -
kun testauspaikkoja ja välineitä heti merkittävästi lisätään.
Drive in -testaus tulee ottaa heti käyttöön.
Se antaa ratkaisevan edun. On vahvaa näyttöä siitä, -
että laaja testaus, altistuneiden etsintä ja eristys on -
mahdollistanut epidemian hallitsemisen.
Ei tästä tarvitse edes kiistellä. Siitä on näyttöä.
Tämän pitäisi myös olla itsestään selvä asia, -
epidemian hallinnan perusperiaate. On ällistyttävää, -
että joku voi kritisoida sitä.
Joka ikinen sairastava, ja niitä voi olla H:gin kaduilla 10 000, -
levittää sen 2-3 ihmiseen. Ymmärrät, -
että se räjähdysmäisesti leviää tällä tavalla pinnan alla.
Nyt pitäisi pyrkiä siihen, että sairas levittää tautia alle 1:een, -
jos halutaan sairastuneiden luku kääntää alaspäin. Itsestään selvää.
50-70 % tartunnoista pitäisi siis estää.
Tämä onnistuu eristämällä sairaat ja kontaktissa olleet henkilöt.
Tämä on kiistattomasti todistettu eikä mikään mielipide.
Kaikki positiiviset ja heidän lähikontaktinsa tulee eristää.
Näin eristetään suurin osa tartuntaketjuista.
No, viruksethan leviävät eri tavalla.
Kaikkein nopeimmin ja herkimmin leviävä virus on tuhkarokko.
Siinä yksi henkilö voi tartuttaa 10-15 muuta.
Tavallista kausi-influenssaa poteva levittää sitä -
noin 1,5 henkilöön. Tässä näitä suhdelukuja.
No, mitkä ovat oireet? Tauti alkaa lievin oirein.
Oireet saavuttavat huippunsa noin 8-10 päivän kuluttua.
Mitä ne oireet ovat? Kuume, lihassärky, kuiva yskä.
Tämä kuiva yskä on tärkeä asia.
Se painelee suoraan hengitysteihin. Siinä ei ole nuhaa -
eikä eritteiden pärskintää, vaan se on kuivaa yskää -
purjehtien suoraan keuhkoputkiin ja keuhkorakkuloihin.
Tähän liittyy hengenahdistusta. Joskus voi tulla -
mielenkiintoinen äkillinen maku- tai hajuaistin häviäminen.
Tätä on kuvattu 2-3 %:lla ja Etelä-Koreassa jopa joka kolmannella.
Myös silmien sidekalvon tulehdusta voi esiintyä.
Tärkeä ero influenssaan on yleensä nuhan puuttuminen.
Tämä on niin ovela, kiero ja salakavala tauti, -
josta kaikkea ei tiedetä. Silmä- ja korvalääkäreitä on nyt -
useassa maassa kuollut, kun ovat tutkineet, -
miksi hajuaisti on hävinnyt tai silmät tulehtuneet.
Ei ole osattu varoa koronavirusta.
No, positiiviset tapaukset löytyvät vain testaamalla oirehtivia.
Samoin myös tautiryppäät.
Näin altistuneiden etsintä ja heidän eristämisensä mahdollistuu.
Laajempi testaus mahdollistaa myös kuolleisuuden arvioinnin.
Kuolleisuutta ei tiedetä. Se arvioidaan noin 3 %:ksi, -
joka on huiman korkea esim. kausi-influenssaan nähden.
Kuolleisuus siinä on 0,1 %, joten ero on tavattoman suuri.
Ei se ole flunssaa. Sitä ei saa siihen verrata -
eikä hoitaa kuin kausi-influenssa- epidemiaa.
Tarkka tieto taudin levinneisyydestä on välttämätön, -
jotta voidaan varata riittävät voimavarat sen hoitoon.
Kriisiä on mahdoton hallita, jos sen mittasuhteita ei tiedetä.
Mittasuhteista päästään tietenkin selville vain testaamalla.
Tämähän on itsestään selvä asia.
Pikatestit, veren vasta-ainetestit, eivät akuuttivaiheessa hyödytä.
Silti nekin on käynnistettävä.
Vain näin voidaan selvittää sairastaneiden määrä väestössä.
Näin selviää myös tärkeä asia, vasta-aineiden syntymisaika, -
jolloin tiedetään, milloin näyte kannattaa ottaa.
Siitä selviää myös, että jos on korkea vasta-ainetaso, -
on IgM-vasta-aineita, voi turvalli- semmin työskennellä riskikohteissa.
Eikä myöskään ilmeisesti levitä tautia. Sekin on tärkeä tieto.
No, miten kauan eristyksessä?
Altistuneet tulee asettaa 14 vrk:n eristykseen nykytiedon mukaan.
Jos näyte on positiivinen, tämän tulee tapahtua välittömästi.
Ei mennä Alepaan tai junaan, kuten tänään Helsingin lentoasemalla.
Vaikeasti oirehtivat on suojattava erityistoimenpitein.
Tuore selvitys osoitti, että 97,5 % tartunnan saaneista alkoi -
oirehtia viimeistään 11,5 vrk:n kuluttua, -
joten johtopäätöksenä 14 vrk:n eritys on riittävä.
Entä taudista tervehtyneet? Tauti kestää ilmeisesti -
keskim. 3 vkoa nykytiedon mukaan, mutta tervehtyneen voi olla syytä -
olla erityksessä vielä 14 vrk lisää, -
sillä viruksen käyttäytymisestä tiedetään vielä varsin vähän.
Laajasta testauksesta saatava hyöty yhteiskunnalle ja taloudelle -
on merkittävä. Tietysti testauksen, -
altistuneiden etsimisen ja eristämisen kustannukset ovat suuret.
Se on selvä. Siinä ei silti tule pihistellä, -
koska vertaamme miljoonia euroja miljardeihin euroihin.
Myöhemmät kulut koko yhteiskunnan pysäyttämisestä taloudelle, -
yhteiskunnalle, yksilöille ovat paljon suuremmat, -
ja kokonaishaitta muodostuu erittäin merkittäväksi.
Jos lähikuukausista selvitään hallituksen 20 mrd:n tukipaketilla, -
uusi tukipaketti pitää kääriä jo syyskuussa, -
jos valitaan antautumisen tie.
Se 1,5-2 vuoden tie, josta voi tulla 70 000 kuollutta meilläkin -
pahimmassa tapauksessa.
Etelä-Korean ja Singaporen toimenpiteet osoittavat -
taisteluväitteen oikeaksi.
Näissä yhteiskunnissa, kuten tässä onnistuneessa Kiinassakin, -
yhteiskunnan normaali toiminta on käynnistymässä, -
kuten kävi sarsin nujertamisen jälkeen.
Tietysti Kiinassa täytyy tuontitartuntojen takia olla valppaana.
Siellä on ollut vain yksi kotoperäinen tartunta, -
mutta joitakin kymmeniä tuontitavaratartuntoja.
Sekin on vähemmän kuin Helsingissä päivittäin.
Nämä ovat aika hurjia lukuja, mutta täysin realistisia.
Näitä isoja miljardikustannuksia pitäisi päättäjienkin miettiä.
Esim. Imperial College Londonin tutkijat puhuvat jo -
1,5 vuoden karanteenista. Näin Jerusalem Post -lehdessä 20.3.
Raportissa arvioidaan, että miljoonat voivat kuolla.
Koko maailmanlaajuisesti voidaan puhua 70 miljoonasta.
Terveydenhuoltojärjestelmien hoito- mahdollisuudet ylittyvät.
Tuhon torjuminen edellyttää siis kovia toimenpiteitä välittömästi.
Ne kestäisivät useita kuukausia, -
ja paluuta entiseen elämäntyyliin ei ehkä ole, -
jos virus jää pysyvästi keskuuteemme.
College Londonin raportissa todetaan, että monissa maissa, -
Suomessakaan, ei enää taistella leviämistä vastaan, -
vaan kyseessä on viivytyssota. Mitä sillä yritetään?
Lepyttää väestöä, joka raivostuu, jos terveydenhuolto pettää -
ja viranomaisten laiminlyönnit tulevat ilmeisiksi.
Läntiset demokratiat vaativat tuloksia, -
ja kiusaus kokeilla näyttäviä ulkonaliikkumiskieltoja on suuri.
"Jotakin tässä nyt tehdään." Tämä toimii vain karanteenin ajan.
Jos tämä jää ainoaksi keinoksi, se on uusittava aina, kun tauti palaa.
Ihmisille ei kerrota, että karanteeni voi kestää 1,5 vuotta, -
ja tauti voi jäädä pysyvästi kiertämään influenssan lailla -
ihmiskuntaa piinaamaan.
Tämä optimismi, jota nyt viljellään tässä antautumismallissa, -
että palattaisiin entiseen elämään ja talous normalisoituisi, -
on täysin epärealistista tämän Collegen raportin mukaan.
Jos esim. lentokentät pitää sulkea vuodeksi, -
niin edessä on paluu ikään kuin 1800-luvun elämäntyyliin.
No, viruksesta tiedetään todella vähän.
Siksi eri maiden asiantuntijat antavat aina erityiset ohjeet.
Me tiedämme tällä hetkellä, mitä emme tiedä viruksesta.
Toisaalta emme tiedä viruksesta, mitä meidän pitäisi tietää siitä.
Mitä tapahtuu, jos suuri osa hoito- henkilöstöstä joutuu karanteeniin -
tai sairastuu pahimman kriisin aikaan. Näin helposti käy.
Tämä vaara voi Suomessakin olla edessä touko-kesäkuussa 2020.
Tauti on tietty varakkaille maille suurempi uhka, -
koska niiden terveydenhoito- järjestelmät kaatuvat.
Köyhillä mailla ei taas ole terveydenhuoltoa, mikä kaatuisi.
Niillä on pahempia tappavia tauteja koko ajan (malaria, nälänhätä).
Tuberkuloosiin kuolee vuosittain 1,3 miljoonaa, AIDS:iin 770 000, -
influenssaan 660 000, bakteeri- pneumoniaan myös -
ja malariaan 500 000. Maksatulehdus on suurimpia syövän aiheuttajia -
kehitysmaissa (rokote on). A-vitamiinipuutos sokeuttaa -
tuhansia intialaisia jne. Kaikki voisi korjata lääkkeillä, -
rokotuksilla ja ravinnolla, jos vain olisi rahaa antaa heille, -
mutta eivät rikkaat länsimaat näistä juurikaan välitä.
Lopuksi kerron Singaporen kokemuksista, mikä osoittaa, -
että taistelun tie eli testaus tuottaa tuloksia.
Mitä Singaporessa tehtiin?
Maahan tuli useita sairaita aiheuttaen paikallisen tartuntaketjun.
Silti tilanne onnistuttiin hallitsemaan ilman suuria häiriöitä -
yhteiskunnan päivittäisissä toimin- noissa. Aika oleellinen kommentti.
Singaporessa oli eniten Kiinan ulkopuolisia tartuntoja -
5.-18.2. välisenä aikana.
Sarsepidemian kokemukset auttoivat pysäyttämään -
tapausten eksponentiaalisen lisääntymisen.
Epidemiaan oli myös varauduttu säännöllisillä harjoituksilla -
ja erityisyksikön rakentamisella. Siellä oli etukäteen harjoiteltu.
Oli harjoiteltu ja varauduttu. Näinhän pitäisi tehdä joka maassa -
nykyisenä lentokoneaikakautena. Taudit leviävät niiden mukana.
Singaporessa tavoitteena oli todeta kaikki tautitapaukset.
Tulehdus- ja keuhkokuumepotilaat -
ja vakavasti sairaat poliklinikka- potilaat seulottiin.
Myös kaikki tartunnan kannalta epäilyttävät potilaat seulottiin.
Testauskapasiteetti nostettiin 2 200 päivittäiseen näytteeseen.
Maa on Suomen kokoinen, asukkaita 5,7 miljoonaa.
Testejä tehtiin drive in -autojonoista nopeasti satoja tuhansia.
Kaikki epäilyt ja varmistetut tapaukset eristettiin välittömästi.
Kontaktit menneeltä 2 viikolta käytiin läpi ja testattiin.
Lähikontaktit laitettiin pakolliseen 2 viikon eritykseen.
Pienen riskin kontaktit määrättiin puhelineristykseen.
Karanteeniin laitettuja tuettiin taloudellisesti. Tämä on tärkeää.
Laki turvasi kontaktien läpikäynnin -
ja mahdollisti vastaan hankaavien rankaisemisen.
Singaporen perusterveydenhuollossa aloitti 800 infektioklinikkaa, -
ja asukkaita kehotettiin turvautumaan niihin.
Koska tauti on usein lievä, kaikki hengitystiepotilaat saivat -
5 päivän sairausloman. Heidän piti palata samalle lääkärille testiin, -
jos oireet pahenevat. Tämä malli sopisi samankokoiseen Suomeen.
Sairaaloissa suojausta lisättiin. Hengitystiepotilaille oma osasto.
Ei vierailuja eikä potilassiirtoja sairaaloiden välillä.
Rajatarkastukset alkoivat 29.1.
Tautiepäilyt passitettiin suoraan sairaaloihin.
Ulkomaille matkustus kiellettiin ja palaavat 2 vkon karanteeniin.
Tämä olisi tietysti meilläkin pitänyt tehdä jo tammikuussa.
Kaikki epidemiatiedot julkaistiin. Hengityssuojia jaettiin 4/talous.
Töissä mitattiin kuumetta säännöllisesti. Suosittiin etätyötä.
Päivittäinen elämä on näin voinut jatkua lähes normaalina -
näistä toimista huolimatta. Koulut toimivat. Lapsilla tautia vähän.
Tauti ei myöskään ole laajalti levinnyt väestöön, kun näin on tehty.
Singapore osoittaa, että tauti hallitaan -
ilman yhteiskunnan toimintojen lamauttamista.
Sairaasta terveeseen tauti siirtyy alle 1:lle näin menetellen.
On hyvä muistaa, että 85 % tartunnoista on saatu perhepiiristä.
Se osoittaa, että suojaamaton lähikontakti tartuttaa.
Samoin sairaan koskettamat esineet tartuttavat.
Muut lähikontaktit ja sosiaalisiin tapahtuminen osallistuminen -
aiheuttavat myös merkittävän tartuntariskin.
No, haasteita silti yhä on. Jos tilanne jatkuu, -
yhä enemmän tartuntaketjuja tai tautiryppäitä syntyy -
ja taudin leviämisen estäminen vaikeutuu.
Altistuneiden selvitys ja karanteenien ylläpitomahdollisuus alenevat.
Maailmanlaajuinen leviäminen tuo taudin tietysti helposti takaisin.
Juuri tästä syystä WHO:ta olisi pitänyt kuulla ajoissa.
Rajojakaan ei voi sulkea pitkäksi aikaa.
Singaporen tapa toimia vaikuttaa kuitenkin perustellulta, -
sillä tauti leviää maailmassa nyt nopeasti, ja tämä edellyttää, -
että kaikki tajuavat sen ja noudattavat ohjeita.
Eli suojautuvat itse ja välttävät levittämästä tautia muille.
No, Suomi on epäonnistunut tässä ja luottanut Ruotsin tavoin siihen, -
että kyseessä olisi jokin influenssaepidemian torjunta -
tavoitteena tilanteen ratkaiseva laumaimmuniteetti. Väärä valinta!
Suomessa on laiminlyöty aktiivinen etsintä, eristys, testaus, -
kaikkien altistusten selvittäminen, tehokas sosiaalinen etäisyys.
Meillä ovat vieläkin ravintolat auki.
Terveydenhuoltojärjestelmä ei ole varautunut. Ei ole harjoiteltu.
Taudin leviämisen estämisessä on epäonnistuttu.
Tauti tuli meille epidemia-alueilta tulleilta. Tämähän tiedetään.
Keskustelu on fokusoitunut talous- asioihin. Se on minusta omituista.
Mitä nyt pitäisi tehdä? Siirtyä välittömästi Singaporen -
tai Etelä-Korean malliin. Jos näin ei tehdä, -
niin toukokuuhun mennessä voi sairastua 400 000 ihmistä -
taudin tarttuessa erittäin hanakasti.
Minusta pisaratartunta pinnoilta ei selitä hurjaa leviämistä.
Pelättävissä on, että jo sairaan uloshengitysilma levittää sitä.
Viitteitä on, että virukset leijuisivat -
kuivan yskän uloshengitysilmassa tartuttavina 1/2 tuntia.
Kyseessä voi olla ilmatartunta, jota mielestäni ei voi sulkea pois.
Kuivaa yskäähän tässä on -
eikä sieltä niin pisaroita tule akuutissa tartuttavassa vaiheessa.
Silloin kannattaa käyttää FFP2-maskeja, -
joita pitäisi laittaa jokaiselle kaupan kassalle sen sijaan, -
että pannaan pleksi estämään pärskeitä.
Paljon fiksumpaa olisi FFP2-maski kassahenkilöllä.
Niitä ei nyt saa. Kokeilin tänään netistä ostaa.
Valtion varmuusvarastosta voisi jakaa kaupan kassatyöntekijöille -
tämmöiset FFP2-maskit. Se olisi erittäin hyvä asia.
No, tässä nyt jokainen menköön itseensä ja miettiköön, -
mitä nyt minä voin tehdä.
Mielestäni olisi aika vaikuttaa poliittisiin päättäjiin, -
että lopetetaan antautuminen ja käsien pystyyn nostaminen -
ja taudin levittäminen ja mennään taistelulinjalle.
Ei se ole liian myöhäistä, mutta edellyttää välittömiä toimia.
Avainsana on, että kuunnellaan Maailman terveysjärjestöä.
Ei pidä ajatella, että kaikki viisaus asuu Suomessa tai Ruotsissa.
Kyllä kannattaa maailman parhaita ja kokeneita konkareita kuunnella.
Niitä, jotka ovat selättäneet ebolat ja muut.
Kyllä he tietävät, miten näissä toimitaan.
Samoin kuunnella henkilöitä Singaporessa, Etelä-Koreassa, -
Kiinassa, missä tätä osataan torjua.
Tulokset puhuvat puolestaan. Nyt olisi ehdottomasti valittava -
taistelun ja testauksen tie. Siitä hyötyvät kaikki, -
ja se on kustannuksiltaankin todella huomattavasti halvempi -
kuin tämä nykyään valittu antautumisen tie.
Tekstitys: Tuula-Riitta Virrankare